
ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 457 (1) 

Σύσταση Γενικής Γραμματείας Κοινοτικών Υποθέσεων 

στο Υπουργείο Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις: 

1. Των άρθρων 26 παρ. 1,24 παρ. 5, 27 παρ. 3,29Α και 
30 παρ. 9 του νόμου 1558/85 «Κυβέρνηση και κυβερνη¬ 
τικά όργανα» (ΦΕΚ Α' 137). 

2. Του άρθρου 22 παρ. 1 του Ν. 1735/87. 

3. Του άρθρου 4 παρ. Ν. 419/1976 «Περί Οργανισμού 
του Υπουργείου Εξωτερικών» (ΦΕΚ Α 221). 

β. Την υπ’ αριθ. 32/1993 απόφαση περί καθορισμού 
αρμοδιοτήτων του Αναπληρωτή Υπουργού Εξωτερικών 
Θεόδωρου Πάγκαλου (Β' 832). 

γ. Την υπ’ αριθμ. Γ.Υ. 5246/1993 απόφαση περί αναθέ- 
σεως αρμοδιοτήτων του Υπουργού Οικονομικών στους 
Υφυπουργούς Οικονομικών (Β’ 829). 

δ. Το γεγονός ότι από τις διατάξεις του διατάγματος αυ¬ 
τού προκαλείται δαπάνη, για το, ως το τέλος του έτους, 
χρονικό διάστημα, ποσού δρχ. 12.000.000 περίπου, η 
οποία δύναται να καλυφθεί, με μεταφορά από τον Κ.Α.Ε. 
5299 του Φορέα 110 του Προϋπολογισμού εξόδων του 
Υπουργείου Εξωτερικών τρέχοντος οικονομικού έτους. 

Για το κάθε ένα από τα επόμενα οικονομικά έτη, η δα¬ 
πάνη προβλέπεται, ότι θα ανέλθει στο ποσό των δρχ. 
75.000.000 περίπου. 

ε. Τη γνωμοδότηση με αριθμό 700/1993 του Συμβου¬ 
λίου της Επικρατείας, με πρόταση του Πρωθυπουργού και 
του Υπουργού Προεδρίας της Κυβέρνησης, του Αναπλη¬ 
ρωτή Υπουργού Εξωτερικών και του Υφυπουργού Οικονο¬ 
μικών, αποφασίζουμε: 

Άρθρο 1 
Σύσταση 

Συνιστάται στο Υπουργείο Εξωτερικών, Γ ενική Γ ραμμα- 
τεία Κοινοτικών Υποθέσεων ως αυτοτελής δημόσια υπη¬ 
ρεσία υπαγομένη στον Υπουργό Εξωτερικών. 


Άρθρο 2 
Αρμοδιότητες 

Η Γενική Γραμματεία Κοινοτικών Υποθέσεων έχει τις 
ακόλουθες αρμοδιότητες: 

1. Τις αρμοδιότητες της Γ ενικής Διεύθυνσης Κοινοτι¬ 
κών Υποθέσεων του Υπουργείου Εξωτερικών, όπως ειδι¬ 
κότερα εξειδικεύονται στα άρθρα 17-21 και 23 του Π.Δ. 
11/27.1.92 (ΦΕΚ Α’3). 

2. Τις αρμοδιότητες της Ειδικής Νομικής Υπηρεσίας 
Ευρωπαϊκών Κοινοτήτων, όπως ειδικότερα εξειδικεύονται 
στο άρθρο 22 του ίδιου Προεδρικού Διατάγματος. 

3. Κάθε αρμοδιότητα που αφορά στην ευρωπαϊκή ολο¬ 
κλήρωση και ασκείται στο πλαίσιο της Συνθήκης για την 
Ευρωπαϊκή Ένωση (Συνθήκη του ΜΑΑΣΤΡΙΧΤ) σε συνερ¬ 
γασία με τα συναρμόδια Υπουργεία (Άρθρα 17, 20 του 
Π.Δ. 11/27.1.1992 ΦΕΚ Α’ 3). 

Άρθρο 3 
Σύσταση θέσεων 

— α) Συνιστώνεται στη Γενική Γραμματεία Κοινοτικών 
Υποθέσεων οι ακόλουθες θέσεις: 

1. Μία (1) θέση μετακλητού Γενικού Γραμματέα Προϊ¬ 
σταμένου της Γενικής Γραμματείας με βαθμό α’ των ειδι¬ 
κών θέσεων. 

2. Τρεις (3) θέσεις διοικητικών υπαλλήλων στο γραφείο 
του Γενικού Γραμματέα (άρθρο 30 παρ. 9 του Ν. 1558/ 
1985). 

3. Δέκα (10) θέσεις Ειδικού Επιστημονικού Προσωπι¬ 
κού με σχέση εργασίας ιδιωτικού δικαίου αορίστου χρό¬ 
νου. 

Προσόντα διορισμού στις θέσεις αυτές ορίζονται τα 
προβλεπόμενά από το άρθρο 26 του Π.Δ. 194/1988 (ΦΕΚ 
Α' 84) όπως αυτό ισχύει κάθε φορά. 

β) Ένδεκα (11) θέσεις διοικητικών υπαλλήλων που δια¬ 
βαθμίζονται ως ακολούθως: 

1. Μία (1) θέση Τμηματάρχη Β και Α της κατηγορίας ΠΕ. 

2. Δύο (2) θέσεις Τμηματάρχη Β και Α της κατηγορίας 
ΔΕ. 

3. Δύο (2) θέσεις Εισηγητή Β και Α της κατηγορίας ΠΕ. 

4. Δύο (2) θέσεις Εισηγητή Β και Α της κατηγορίας ΔΕ. 

5. Δύο (2) θέσεις Δόκιμου Γραμματέα μέχρι και Γραμμα- 
τέα Α' της κατηγορίας ΠΕ. 

6. Δύο (2) θέσεις Δόκιμου Γραφέα μέχρι και Γραμματέα 
Α' της κατηγορίας ΔΕ. 

Αρθρο 4 

Τελικές και μεταβατικές διατάξεις 

α. Στη Γενική Γραμματεία Κοινοτικών Υποθέσεων υπά¬ 
γεται με το προσωπικό της η Γ ενική Διεύθυνση Κοινοτικών 
υποθέσεων του Υπουργείου Εξωτερικών. 

β. Ως προς τη συγκρότηση ιδίων υπηρεσιακών και πει¬ 
θαρχικών συμβουλίων το προσωπικό της υπαγόμενης Γ ε¬ 
νικής Διεύθυνσης εξακολουθεί να υπάγεται στα υπηρε¬ 
σιακά και πειθαρχικά συμβούλια του Υπουργείου Εξωτερι¬ 
κών. 

γ. Οι υπηρεσίες της Γ ενικής Γ ραμματείας Κοινοτικών 
Υποθέσεων επικουρούνται για την εκτέλεση του έργου 
τους από τις υπηρεσίες οικονομικής και διοικητικής υπο¬ 
στήριξης του Υπουργείου των Εξωτερικών. 


Άρθρο 5 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Αναπληρωτή Υπουργό Εξωτερικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΑΝΑΠΛΗΡΩΤΗΣ ΕΞΩΤΕΡΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΘΕΟΔΩΡΟΣ ΠΑΓΚΑΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



